Saare (Lääne-Nigula)

Saare ehk Lyckholm on küla Lääne maakonnas Lääne-Nigula vallas.

Saare oli ajalooliselt Noarootsi ja mandri vaheline Läänemere saar, rootsikeelse nimega Lyckholm, mandriga ühines umbes 19. sajandil.

Küla on esmamainitud rootsikeelse nimega 1627. aastal; toona oli tegemist väikese saarega Noarootsi ja mandri vahelises väinas, kus elas kolm peret. 1662. aastal rajati saarele mõis. Külaks sai 1977. aastal. Enne Eesti omavalitsuste haldusreformi 2017. aastal kuulus küla Noarootsi valda.

Eestikeelne nimi pärineb sõnast "saar". Rootsi nime lähtekohaks on pakutud sõna lycka, muinasrootsi lykkja (tarastatud, aiaga piiratud) + holm (väike saar, kõrgendik, küngas).Eesti kohanimede leksikon

Külas endises Saare mõisas asub Lyckholmi muuseum. Mõisa peahoone varemed, park, tõllakuur, tall ja kaev on ehitismälestistena kantud kultuurimälestiste riiklikku registrisse.Maa-ameti kaardiserver

Saare territooriumile jäävad looduskaitsealused Truumanni ehk Kalevipoja kivid. Osa külast kuulub Silma looduskaitseala koosseisu.Maa-ameti kaardiserver

Viited

Kategooria:Lääne-Nigula valla külad